jkorsvik/nowiki_second_scrape_merged huggingface dataset:
Alf Eivind Ljøstad

Alf Eivind Ljøstad (født 10. mai 1935) er bystyremedlem i Arendal kommune, tidligere ordfører for Kristelig Folkeparti (2000 – 2003), og tidligere representant på Stortinget.


== Bakgrunn ==
Han var vararepresentant for Aust-Agder på Stortinget ifra 1997 til 2001. Han fikk Kongens fortjenstmedalje i gull i 2003 for mangeårig innsats for Arendal kommune og idrett. Fylkesmann Hjalmar Inge Sunde sto for overrekkelsen.


== Verv ==
Kommunale utvalgVaramedlem i Estetikkutvalget
Styremedlem i NavnekomitéenTidligere vervVaramedlem Kringkastingsrådet 1986-1989
Varamedlem Det regionale høgskolestyret for Agder 1986-1987, leder 1988-1989, nestleder 1990-1991, leder 1992, nestleder 1993-1994
Medlem Lærerutdanningsrådet 1990-1993
Leder for Aust-Agder Idrettskrets 1995-1999Nåværende verv (2009)Styreleder i Aust-Agders Utviklings og Kompetansefond
Styreleder i Stiftelsen Arendal Byselskap
Styreleder i Arendal og Omegn Kunstisbane
Styreleder i Stiftelsen SSA i våre hjerter (Sørlandet Sykehus Arendal)
Styremedlem i Stiftelsen Den Flyvende Hollender I Tvedestrand
Varamedlem i Aust-Agder kulturhistoriske senter IKS


== Se også ==
Liste over ordførere i Arendal


== Eksterne lenker ==
(no) Alf Eivind Ljøstad hos Stortinget 
(no) Alf Eivind Ljøstad hos Norsk senter for forskningsdata
Werrington County (New South Wales)

Werrington County er en bydel i Sydney, i delstaten New South Wales, Australia. Werrington County ligger 50 kilometer vest for Sydney sentrum, i kommunen City of Penrith og er en del av Greater Western Sydney regionen. Denne relativt rolige bydelen består for det meste av bolighus.


== Historie ==
Werrington County var en del av området som Darug folket bebodde i før-europeisk tid. Werrington County var en del av tomtetildelingen i 1806 gitt ti l Mary King, yngstedatter av Guvernør Philip Gidley King. Werrington County var siden landbruksområde til tidlig 1980-tallet når hustomter ble solgt for å bygge de nåværende husene i bydelen. Barneskolen ble etablert 1982 og flyttet innad i bydelen i 1988.


== Geografi ==
Werrington County er topografisk på et høyere nivå enn de fleste andre bydelene i Penrith området. Bekken Werrington Creek går langs den østlige grensen av bydelen. Innsjøen Werrington Lake ligger i det sørvestlige hjørnet av bydelen.


== Handelsområde ==
Werrington County huser en barnehage, Werrington County Public School, et lite kjøpesenter, to bensinstasjoner, Henry Lawson klubben, Namatjira Neighbourhood Centre og tennis baner.


== Transport ==
Busser i bydelen tar passasjer til nærmeste jernbanestasjon Werrington.


== Styresett ==
På lokalnivå er Werrington County en del av City of Penrith, representert av Lexie Cettolin, Kevin Crameri, Ross Fowler, Pat Sheehy (nåværende ordfører i Penrith) og John Thain. På statlig nivå er bydelene en del av valgdistriktet Londonderry, representert av Labor's Allan Shearan. Føderalt er bydelen en del av Lindsay, representert av Labor Party Member David Bradbury. Werrington County er en del av Deerubbin Local Aboriginal Land Council Area.


== Eksterne lenker ==
Penrith Local Suburb Profiles
Erik Dugstad

Erik Dugstad (født 4. juli 1973 i Oslo) er en norsk næringslivsleder. Siden mai 2020 har han vært direktør i fornybar energiselskapet Vårgrønn. Han kom da fra rollen som områdedirektør i DNV for forretningsområdet Energy Advisory for Norden og Baltikum.


== Utdanning ==
Dugstad har en mastergrad (MSc) i samfunnsøkonomi fra London School of Economics.


== Yrkesliv ==
Dugstad var ansatt i ECON Analyse fra 2000 til 2007. I denne perioden var han stasjonert i Indonesia i fire år, der han også ledet Indonesian Norwegian Business Council. Han har også vært prosjektleder i Naturvernforbundet. Fra 2008 til 2011 var han prosjektleder i Statoil. Fra 2012 til 2015 var han avdelingsdirektør i Olje- og energidepartementet. Fra 2015 til 2020 var han områdedirektør i DNV Energy Advisory. 


== Politikk ==
Dugstad har vært aktiv i Arbeiderpartiet. Han har ledet Korsvoll Arbeiderpartilag og var kandidat til bystyret i 2011. Han har tidligere vært leder av AUF i Oslo (1997). Han var også folkevalgt til Sagene Torshov bydelsutvalg fra 1995. Også før han jobbet i Naturvernforbundet var han aktiv i miljøbevegelsen med verv som leder av Naturverngruppa på Universitetet i Oslo, fylkesstyremedlem i Natur og Ungdom, leder av Katta Natur og Ungdom, og før det med i styret i Vestre Aker Natur og Ungdom.  


== Familie ==
Dugstad er gift med Marte Gerhardsen og har to barn.


== Referanser ==
Vekkelsen av mahayana-troen

Vekkelsen av mahāyāna-troen (kinesisk: 大乘起信論, pinyin: Dàshéng qǐxìn lùn, Wade-Giles: Ta-sheng ch'i-hsin lun; koreansk: 대승기신론, hangul: Daeseung gisillon, McCune-Reischauer: Taesŭng kisillon, japansk: Daijō kishin ron, katakana: ダイジョウキシンロン, vietnamesisk: Đại thừa khởi tín luận; rekonstruerte sanskrit-titler er Mahāyāna-śraddhôtpāda og Mahāyānâdhimukty-utpāda) er en tekst som østasiatiske mahāyāna-buddhister tilskriver den nordindiske buddhisten Aśvaghoşa, som levde i det første århundre e.Kr. Ingen originalversjoner er bevart på sanskrit.


== To kinesiske utgaver ==
Det foreligger en oversettelse til kinesisk i en bokrull,  foretatt av Paramārtha (499–569) i året 533. En annen kinesisk versjon, med samme tittel i to bokruller, ble enten oversatt eller redigert på nytt av Śīkşānanda mellom årene 695 og 700.
Enkelte orientalister har fremmet den hypotese at teksten (sammen med hjertesūtraen) ikke er en oversettelse av en indisk original, men en kinesisk komposisjon.


== Innhold ==
Denne avhandlingen prøver å forene to ulike soteriologiske retninger innenfor mahāyāna-buddhismen. Yogacara-skolens lære om at «alt er bevissthet» forenes med tathāgatagarbha idéene om at Buddha-naturen er iboende i hvert enkelt menneske. Disse to systemene forenes i en syntese basert på «det ene sinnet i to aspekter».
Teksten forklarer at den iboende bevisstheten i hver eneste person enten ytrer seg som uforgjengelig bevissthet (Tathāgata-gartha eller sinnet til tathatā), eller som det forgjengelige sinn som fødes og dør. Den sistnevnte er en uvirkelig tilstand som oppstår av menneskers manglende evne til å erkjenne sinnets virkelige natur. Hele mahāyāna-læren forklares derfor som en prosess hvor vi transformerer det forgjengelige sinn til Buddha-naturen. Dette skjer gjennom de fire former for tro (troen på tathatā, Buddha, dharma og saṃgha) og de fem pāramitās dana, śīla, ksanti, vrya og meditasjon.


== Referanser ==
Jamestown Foundation

Jamestown Foundation er en amerikansk tankesmie og stiftelse basert i Washington, D.C. Den har som formål å «informere og utdanne» beslutningstakere om de hendelser og trender som den oppfatter som «strategisk viktig» for USA. Jamestowns nettsted hevder at deres materiale «presenteres uten politisk bias, filter eller agenda.» Den har imidlertid også blitt beskyldt for å vende tilbake til propagandataktikker fra den kalde krigen.William Geimer grunnla Jamestown Foundation i 1984 etter at sovjeteren Arkadij Sjevtsjenko hoppet av i 1978. Sjevtsjenko, som på den tid var assisterende generalsekretær i De forente nasjoner (FN), var den høyest rangerte sovjetiske embetsmann som noensinne hoppet av til USA. Geimer hadde arbeidet nært sammen med Sjevtsjenko, og etablerte Jamestown som et redskap for å fremme skriftene til den tidligere sovjetdiplomaten, samt de til Ion Pacepa, en tidligere høyt plassert rumensk etterretningsoffiser, og med Geimers og stiftelsens hjelp publiserte begge avhopperne bestselgende bøker.CIA-direktøren William J. Casey, en ledende skikkelse i de amerikanske «national security»-organisasjonene, hjalp til med å støtte dannelsen av The Jamestown Foundation, da han var enig med dens anklager om at det amerikanske etterretningsvesenet ikke bidro med tilstrekkelig økonomisk støtte til avhoppere fra Østblokken. Stiftelsen var til og begynne med dedikert til å støtte sovjetiske dissidenter, og organisasjon gjorde det også mulig for avhopperne å tjene ekstra penger gjennom forelesninger og skriving.
For tiden er dens hovedfokus på Kina, Russland/Eurasia og terrorisme. Per 2008 utgir den publikasjonene China Brief, Eurasia Daily Monitor, Global Terrorism Analysis og North Caucasus Weekly (også kalt Chechnya Weekly). Av tidligere publikasjoner kan nevnes Eurasia Security Trends, Fortnight in Review, Monitor, North Korea Review, Prism, Russia and Eurasia Review, Russia’s Week, Spotlight on Terror, Terrorism Focus og Terrorism Monitor. Jamestown Foundation henter sin informasjon gjennom både offisielle kanaler og etterretningskontakter.
Per 2008 består stiftelsens styre av blant andre James H. Burnley IV og Frank Keating,, og blant Jamestowns fremtredende medlemmer finner man blant andre Vladimir Socor.Michael Scheuer, et tidligere fremtredende medlem, forlot Jamestown Foundation i februar 2009. Han hevdet i en artikkel på anti-war.com at han ble sparket fra organisasjonen på grunn av sine åpenhjertige synspunkter om forholdet mellom USA og Israel. Jamestowns nåværende president, Glen Howard, har nedsettende sammenlignet Scheuers synspunkter med den tidligere republikanske presidentkandidaten Ron Paul.


== Referanser ==


== Eksterne lenker ==
Offisielt nettsted
Makka Sagaipova

Makka Umarovna Sagaipova (russisk: Макка Умаровна Сагаипова) (født 14. februar 1987 i Groznyj, Tsjetsjenia) er en av de nye, unge sangerne fra Tsjetsjenia. Hun debuterte i 2003 med sangen «Haza Kant». Sagaipova har oppnådd popularitet gjennom sine nye, moderne sanger som appellerer til de yngre generasjoner. Hun er også en danser i det tsjetsjenske danseensemblet Lovzar.
Hun er datter av Umar Sagaipov, en velkjent tsjetsjensk trekkspiller. Makka har sunget siden hun var seks år gammel, og da hun var åtte lærte hun å danse. Hun bor nå i Moskva, hvor hun studerer ved Moskvas kollegium for Jazz og Popmusikk og på økonomiavdelingen ved Statsuniversitetet i Moskva. 


== Diskografi ==
Kjærlighet (Безам), 2005
Jeg er din datter, Tsjetsjenia (Со хьа йоI ю – Нохчичоь), 2004
Elisabeth Esterl

Elisabeth Esterl (født 29. august 1976 i Dingolfing i Bayern, Tyskland) er en tysk golfspiller. Hun ble profesjonell i 1997 og sluttet seg til Ladies European Tour (LET) like etter. Esterl har vunnet to LET-turneringer, Tenerife Ladies Open i 2003 og KLM Ladies Open i 2004. Hennes beste år var 2003, da hun kom på andreplass på pengelisten til LET og spilte for Europa i Solheim Cup. 


== Eksterne lenker ==
(de) Elisabeth Esterl – Munzinger Sportsarchiv 
(en) Elisabeth Esterl – Europatouren 
(no) Profil på Ladies European Tours nettsted
John Mainwaring

John Mainwaring (1724/1735–1807) var en engelsk teolog.
Mainwaring skrev en biografi over komponisten Georg Friedrich Händel (1685–1759), Memoirs of the Life of the Late George Frederic Handel, utgitt anonymt i 1760.Mer enn halvdelen av biografidelen er viet Händels liv før han bosatte seg i London i 1712. Det blir derfor antatt at Händel selv, direkte eller indirekte, ga Mainwaring opplysningene om sine ungdomsår.Verket regnes som den første musikerbiografien i bokform.


== Verk ==
John Mainwaring: Memoirs of the Life of the Late George Frederic Handel, London 1760
Johann Mattheson: Georg Friderick Handels Lebensbeschreibung, Hamburg 1761 (tysk oversetting av Mainwarings memoarer med ekstramateriale)
George Frideric Handel, Hedwig Mueller von Asow, John Mainwaring: Biographie, Briefe und Schriften: Biographie, Briefe und Schriften, Publisert på  Georg Olms Verlag, 1977, ISBN 9783487063317


== Referanser ==


== Eksterne lenker ==
Händelhaus
Ana Sánchez

Ana Belén Sánchez (født 16. februar 1976 i Málaga, Spania) er en spansk golfspiller som spiller på Ladies European Tour.
Sanchez representerte Spania i Espirito Santo Trophy i 1996 og ble profesjonell det etterfølgende året. Hun har vunnet en turnering på Ladies European Tour. Den kom ved Ladies Italian Open i 2004, og hun var medlem av det europeiske laget i Solheim Cup 2003.


== Eksterne lenker ==
Profil på Ladies European Tours offisielle hjemmeside
Friedrich Wilhelm Zachow

Friedrich Wilhelm Zachow (1663–1712) var en tysk organist og barokk-komponist.


== Liv ==
Faren Heinrich var bymusikant i Eilenburg og gav sønnen undervisning i ulike musikkinstrumenter som bymusikantene brukte, eksempelvis trompet, zink, traversofløyte, dulsian, «quart» posaune, kornett og fagott.  Han gikk på en av de to latinskolene i Leipzig, sannsynligvis Thomasschule zu Leipzig. Etter at faren ble utnevnt til bymusikant i Eilenburg fikk Zachow orgelundervisning av byens organist, Johann Hildebrandt, og ytterlige musikalske impulser av Johann Schelle, som fra 1677 var Thomaskantor i Leipzig, og av Basilius Petritz som var kantor ved Dresdner Kreuzkirche.
Den 11. august 1684 fikk Zachow stillingen som organist ved Marktkirche Unser Lieben Frauen i Halle, en post han beholdt livet ut.


== Virke ==
Zachow skrev over 70 kantater, og fikk stor betydning for utviklingen av kantateformen. Han skrev også messer, orgel- og kammermusikk.
Komposisjonsstilen karakteriseres av stor romlighet og særlig i kantatekorene av en tett kontrapunktisk tekstur. Zachows fuger peker framover mot Johann Sebastian Bach. I likhet med Georg Friedrich Händel tok Bach tematisk materiale fra Zachows verk og bearbeidet det videre.
Zachow var Händels første lærer, og gav den unge Händel undervisning i fiolin, orgel, ukulele, cembalo og komposisjon. Händel snakket alltid varmt om læreren, og skal i takknemlighet ha gitt Zachows etterlatte økonomisk støtte. Andre betydelige elever av Zachow var Gottfried Kirchhoff, Johann Krieger og Johann Gotthilf Ziegler


== Verk i utvalg ==


== Referanser ==


== Kilder ==
(de) Max Seiffert: «Zachau, Friedrich Wilhelm». I Allgemeine Deutsche Biographie (ADB). Bind 44, Duncker & Humblot, Leipzig 1898, s. 657 f.
Friedrich Wilhelm Zachow (Composer), bach-cantatas.com


== Eksterne lenker ==
(en) Fritt tilgjengelige noter av Friedrich Wilhelm Zachow i International Music Score Library Project
Mhairi McKay

Mhairi McKay (født 18. april 1975 i Glasgow, Skottland)  er en skotsk golfspiller som spiller på LPGA-touren og Ladies European Tour. 


== Amatørkarriere ==
McKay ble introdusert til golfen av foreldrene. De flyttet fra Glasgow til Girvan, nær den kjente linksgolfbanen Turnberry,  hvor hun lærte å spille og hvor hun fortsatt er klubbmedlem. Hun hadde en fremgangsrik amatørkarriere og ble mester for jenter under 13 i 1987 arrangert av Golf Foundation og under 14-mester i 1988. Hun vant også Daily Telegraph juniorgolfmesterskap i 1991 og vant det britiske mesterskapet for jenter både i 1992 og 1993. Hun representerte Storbritannia & Irland i Curtis Cup-matchene i 1994 and 1996 og spilte in Espirito Santo Trophy lagmesterskap for amatører  i 1996.McKay var den første internasjonalle spilleren som fikk tilbudet om et golfstipend ved Stanford University i California hvor hennes klassekamerat var Tiger Woods (hun tok et fag med portugisisk litteratur sammen med ham). Hun tok eksamen i 1997 med Offentlig politikk i fagkretsen etter å ha blitt universitetsmester i forskjellige sammenhenger (Pac-10 mester i 1997, Pac-10 All Conference fra 1994 til 1997) og Pac-10 All Academic 1st Team i 1997). Hun fikk også heder i All-American fra 1994 til 1997.


== Profesjonell karriere ==
McKay ble profesjonell etter college og kvalifiserte seg på LPGA-touren på sitt første forsøk, da hun fullførte LPGA-tourens kvalifiseringsskole for 1998-sesongen på 56.-plass.Hun har ennå ikke vunnet noen turnering på LPGA-touren, men hun har kommet på annenplass i 2001, 2002 og 2003 og fikk sin første profesjonelle seier i 2003 ved AAMI Women's Australian Open. Hun representerte Europa i Solheim Cup i 2002
and 2003 og representerte Skottland i Women's World Cup of Golf  i 2007 sammen med Janice Moodie og endte på 4.-plass.


== Seire som profesjonell (1) ==


=== ALPG (1) ===
2003: AAMI Australian Women’s Open


== Deltakelse i lagkonkurranser ==
Amatør

Curtis Cup (deltager for Storbritannia & Irland): 1994 (vinnere), 1996 (vinnere)
Espirito Santo Trophy (deltager for Storbritannia & Irland): 1996Profesjonell

Solheim Cup (deltager for Europa): 2002, 2003 (vinnere)
Women's World Cup of Golf (deltager for Skottland): 2007


== Solheim Cup-resultater ==


== Referanser ==


== Eksterne lenker ==
(en) Mhairi McKay – LPGA-touren 
profil på ladieseuropeantour.info
Cambridge Park (New South Wales)

Cambridge Park er en bydel i Sydney, i delstaten New South Wales, Australia. Cambridge Park ligger 53 kilometer vest for Sydney sentrum, i kommunen City of Penrith og er en del av Greater Western Sydney regionen.


== Historie ==


=== Aboriginsk kultur ===
Før europeisk bosetting var det som nå er Cambridge Park hjem til Mulgoa folket som snakket Darug. De levde som jegere og samlere styrt av tradisjonelle lover med utspring i Drømmetiden. Husene deres var bark-hytter kalt «gunyahs». De jaktet kenguru og emu, og samlet yam, bær og andre lokale planter. Kort tid etter ankomsten av First Fleet til Australia i 1788, rammet et utbrudd av kopper aboriginersamfundet og gjorde det lettere for nybyggerne å ta over landet deres.


=== Europeisk Bosetting ===
Den første tomtetildelinger i området ble gjort i 1831 til Phillip Parker King, sønn av Guvernør Phillip Gidley King. Han gav stedet navnet St Stephens, men det ble senere en del av Werrington-gården som tilhørte hans søster Mary Lethbridge. Gården fortsatte frem til 1880-årene da den ble delt opp i mindre gårder, der en av disse er dagens Cambridge Park. Videre utvikling i området begynte i 1950-årene.


== Husene ==
Bydelen ble for det meste bygget på 1950-tallet og gatene står i 90 graders vinkel til hverandre, i motsetning til de svingete gatene i de nyere bydelene i nord. Husene er for det meste bygget av fibercement som inneholdt asbest, på tomter av størrelsen en kvart acre.


== Befolkning ==


=== Demografi ===
Ifølge folketellingen i 2006 hadde Cambridge Park 5979 innbyggere, der gjennomsnittsalderen (32) var lavere enn landsgjennomsnittet (37). Median inntekten var AUD $481 per uke, såvidt høyere enn landsgjennomsnittet på AUD $466. Flesteparten av husene var eiet og var allere nedbetalt (32%) eller ble nedbetalt (39%) med 24% leiet.


== Styresett ==
På lokalnivå er Cambridge Park en del av City of Penrith, representert av Lexie Cettolin, Kevin Crameri, Ross Fowler, Pat Sheehy (nåværende ordfører i Penrith) og John Thain. På delstatsnivå er bydelen en del av valgdistriktet Londonderry, representert av Labor's Allan Shearan. Føderalt er bydelen en del av Lindsay, representert av Labor Party Member David Bradbury.


== Referanser ==


== Eksterne lenker ==
Penrith Local Suburb Profiles
Teknisk innretning

Tekniske innretninger er produkter eller maskiner som fremstilles for å utføre en oppgave. Disse skal utføres iht. Forskrift om tekniske innretninger av 10. september 1982 [1]. Både produksjon, montasje og bruk omfattes av forskriften.
Forskriften gjelder i industri og andre næringsbedrifter som gjør bruk av maskiner og andre tekniske innretninger. Den gjelder ikke petroleumsvirksomhet som er underlagt Oljedirektoratet.
Forskriftens formål er å eliminere skaderisiko. Norge er også part i EU-arbeidet gjennom EØS-avtalen. I Maskindirektivet av 20. juni 1991 som er et rådsdirektiv i EU omhandles også maskinsikkerhet som et ledd i arbeidet med å eliminere tekniske handelshindringer.
For trykkluftanlegg finnes en egen forskrift som er en forskrift til arbeidsmiljøloven, Forskrift om trykkluftanlegg av 12. januar 1978.
Mild ale

Mild ale er et malt-rikt øl med lavt alkoholinnhold som har sitt opphav i Storbritannia på 1600-tallet eller tidligere. Moderne mild ale har vanligvis mørk farge og en alkoholprosent på mellom 3 og 3,6%.
Termen betydde egentlig «ungt øl», som en motsetning til øl som hadde modnet i lang tid. I moderne tid har det blitt tolket som mild i smaken, altså øl med lite innslag av humle.
Mild ble tidligere solgt i alle puber, men fikk et kraftig fall i populariteten på 1960-tallet, og stod i fare for å forsvinne helt i mange deler av Storbritannia. I de siste årene, har den kraftige fremveksten av mikrobryggerier ført til en slags rennesanse for øltypen, og et økende antall ulike typer mild (også kalt Dark) blir nå brygget. 
Når øltypen blir tappet på flasker, blir den oftest referert til som Brown ale.
Fugloyar og Svínoyar kommuna

Fugloyar og Svínoyar kommuna var en kommune på Færøyene. Den opprettet da Viðareiðis, Fugloyar og Svínoyar kommuna ble delt inn i Viðareiðis kommuna og Fugloyar og Svínoyar kommuna i 1913. Kommunen ble delt i Svínoyar kommuna og Fugloyar kommuna i 1932.


== Referanser ==
ESPN

ESPN eller Entertainment Sports Programming Network er et amerikansk kringkastingsselskap som sender sport 24 timer hver dag.
Selskapet ble grunnlagt av Scott Rasmussen og hans far Bill Rasmussen, og lanseringsdatoen var 7. september 1979. Getty Oil Company kom med penger for å finansiere det nye prosjektet.
SportsCenter kom ut med at selskapet hadde passert sin episode nummer 30 000 11. februar 2007. Sendingene sendes oftest fra Bristol i Connecticut, men også fra New York City, Seattle, Charlotte, og Los Angeles.
ESPNs slagord er «The Worldwide Leader in Sports», eller «verdensledende innenfor sport» på norsk, og sendes nesten alltid i selskapets medier, men opprinnelsen til slagordet er ukjent.
ESPN eier også de spanskspråklige tv-kanalene ESPN Deportes.


== Eksterne lenker ==
(en) Offisielt nettsted 
(en) Offisielt nettsted 
(en) ESPN – kategori av bilder, video eller lyd på Commons 
Artikkelen har ingen egenskaper for sportsdatabaser i Wikidata
Viðareiðis, Fugloyar og Svínoyar kommuna

Viðareiðis, Fugloyar og Svínoyar kommuna var en kommune på Færøyene. Den oppstod ved delingen av Norðoya prestagjalds kommuna i 1908, og bestod av hovedsognet Viðareiði og annekssognene Fugloy og Svínoy. I 1913 ble kommunen delt opp i Viðareiðis kommuna og Fugloyar og Svínoyar kommuna.


== Referanser ==
Huashan

Huashan er også det vestligste av taoismens hellige fjell.Huashan (kinesisk: 花山区; pinyin:  Huāshān Qū) er et distrikt i provinsen Anhui i Folkerepublikken Kina. Det ligger under byprefekturet Ma'anshan. Huashan har et areal på 123 km² og ca. 240 000 innbyggere (2004).


== Administrative enheter ==
Subdistrikter:: 

Shatanglu (沙塘路街道); Jiefanglu (解放路街道); Hudonglu (湖东路街道); Taoyuanlu (桃源路街道);Storkommune:

Huoli (霍里镇).


== Eksterne lenker ==
Lokalregjeringens offisielle hjemmesider Arkivert 21. november 2008 hos Wayback Machine.
Jinjiazhuang

Jinjiazhuang (kinesisk: 金家庄区; pinyin:  Jīnjiāzhuāng Qū) er et distrikt i provinsen Anhui i Folkerepublikken Kina. Det ligger under byprefekturet Ma'anshan. 
Jinjiazhuang har et areal på 48 km² og ca. 110 000 innbyggere (2004).
Yingjiang (Anqing)

Yingjiang (kinesisk: 迎江区; pinyin: Yingjiang Qu) er et bydistrikt i byprefekturet Anqing i den kinesiske provinsen Anhui. Det har et areal på 207 km²  og teller 244 000 innbyggere (2005).


== Administrative enheter ==
Subdistrikter: 

Renmin-gaten (人民路街道), Huazhong-gaten (华中路街道), Xiaosu-gaten (孝肃路街道), Yicheng-gaten (宜城路街道), Xinhe-gaten (新河路街道), Jianshe-gaten (建设路街道)Storkommuner:

Changfeng (长风镇), Xinzhou (新洲镇), Longshiqiao (龙狮桥镇), Laofeng (老峰镇)


== Eksterne lenker ==
Informasjonsside
Daguan (Anqing)

Daguan (kinesisk: 大观区; pinyin: Daguan Qu) er et bydistrikt i byprefekturet Anqing i den kinesiske provinsen Anhui. Det har et areal på 203,9 km² og 267 000 innbyggere (2005).


== Administrative enheter ==
Subdistrikter:

Yulin-gaten (玉琳路街道), Dekuan-gaten (德宽路街道), Longshan-gaten (龙山路街道), Jixuan-gaten (集贤路街道), Huaxiang-gaten (花亭路街道), Shihua-gaten (石化路街道), Linghu (菱湖街道)Storkommune:

Haikou (海口镇)Kommune:

Yamaguchi


== Eksterne lenker ==
Informasjonsside
Hanjiang (Yangzhou)

Hanjiang (kinesisk: 邗江区; pinyin: Hánjiāng Qū) er et bydistrikt i den kinesiske provinsen Jiangsu. Det er et bydistrikt i byprefekturet Yangzhou. 
Hanjiang har et areal på 824 km² og teller 550 000 innbyggere.
Hongqi (Xinxiang)

Hongqi (kinesisk: 红旗区; pinyin:  Hóngqí Qū) er et bydistrikt i den kinesiske provinsen Henan i Folkerepublikken Kina. Det ligger under byprefekturet Xinxiang.


== Eksterne lenker ==
Lokalregjeringens offisielle hjemmesider